SAN FERNANDO CITY, LA UNION - Sapsapulen ita dagiti otoridad iti naglibas a driver, nga agpapaay iti maysa a kompanya iti Barangay Parian, San Fernando City, La Union gaputi maipagarop a gandat a panagtakaw na ti maysa a karton ti shampoo, a mapatta-patta nga agbalor ti P1,180.00
Nabigbig ti suspek iti nagan a Randy Saltiban, addaan ti asawa, residente ti Barangay Central East, Bauang, La Union.
Maibasar iti police report, maipagarop nga indulin na ti nasao a karton a nagkarga ti shampoo iti karuotan iti ruar ti kompanya ken idi agawid koman daytoy, imbaun na iti katrabahuan na a managan Lionel Casuga a mangala iti nasao nga item.
Ngem nakita daytoy iti maysa pay nga empleyado a ni Rogelio Gacayan, a dagus a nangi-report iti management.
Gaputi dayta, dagus a naglibas iti suspek babaen iti maipagarop nga intaray na pay a motorsiklo a nakapanagan kenni Cesar Osia.
ilo_Latn ilo_Latn ilo_Latn ilo_Latn ilo_Latn